ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
14 ก.ย. 2558

สรุปภาวะตลาดภาคเช้า : SET อ่อนตัว – SET โดน Sentiment ลบของตลาดภูมิภาคเป็นปัจจัยกดดัน โดยเฉพาะตลาดหุ้นจีนปรับตัวลงกว่า 3% กังวลเศรษฐกิจชะลอตัว นอกนั้นยังไม่มีปัจจัยกำหนดทิศทางตลาดในช่วงเช้านัก ทั้งนี้ SET ปิดตลาดที่ระดับ 1376.74 จุด –4.98 จุด ด้วยมูลค่าซื้อขายลดลงมาที่ระดับ 1.7 หมื่นลบ. กลุ่มหลักพลังงานกดดันตลาด ปิดลบ –1.1% ส่วนแบงก์ และ ICT ทรงตัว ด้านตลาดภูมิภาคส่วนใหญ่อยู่ในแดนลบ
กลยุทธ์ที่แนะนำ : ช่วงบ่าย: ติดตามบริเวณกรอบล่าง 1370 และ 1360 จุด ตามลำดับ หากยังไม่ต่ำกว่า คาด SET จะฟื้นตัวกลับมาได้ ตามการเคลื่อนในกรอบ sideway up มาระยะหนึ่งแล้ว ส่วนประเด็นสำคัญ รอผลประชุม BoJ (15 ก.ย.), BoT (16 ก.ย.) และเฟด (16-17 ก.ย.) ซึ่งจะเป็นปัจจัยที่มีอิทธิพลต่อการเคลื่อนไหวของตลาด กลยุทธ์ การเก็งกำไรยังทำได้ หากยังไม่ต่ำกว่า 1360 จุด ทั้งนี้ หุ้นแนะนำตามสัญญาณเทคนิค ได้แก่ BSBM (รับ 1.07 ต้าน 1.14 Cut 1.03) และ SAM (รับ 1.31 ต้าน 1.43 Cut 1.27)